S-756/2016

Mál þetta, sem dómtekið var 21. nóvember sl., var höfðað með ákæru lögreglustjórans á höfuðborgarsvæðinu, dags. 18. október 2016 sl., á hendur:

„H-kk-þgf F-kk-þgf O-kk-þgf, kt. 000000-0000,

[...],

fyrir fíkniefnalagabrot, með því að hafa [...] 2016, í húsnæði [...] í Kópavogi, í vörslum sínum 26 stk. kannabisplöntur, 85,18 g af maríhúana og 24,76 g af kókaíni, en ákærði hafði um nokkurt skeið fram til þessa dags ræktað greindar plöntur, sem fundust ásamt ofangreindum efnum við leit lögreglu í húsnæðinu.

Telst þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. og 4. gr. laganna að því er varðar framleiðslu á kannabis, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Þess er krafist að ákærði verði dæmdur til refsingar, greiðslu alls sakarkostnaðar og til að sæta upptöku á 28 stk. kannabisplöntum, 85,18 g af maríhúana og 24,76 g af kókaíni samkvæmt heimild í 6. mgr. 5. gr. laga nr. 65/1974.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði á að baki nokkurn sakarferil sem nær aftur til ársins 2000. Hann hefur áður hlotið refsingu fyrir brot á lögum um ávana- og fíkniefni auk þess sem hann hefur ítrekað ekið undir áhrifum ávana- og fíkniefna. Nú síðast var ákærði dæmdur í 30 daga skilorðsbundið fangelsi fyrir brot gegn 2. mgr. 202. gr. almennra hegningarlaga nr. 19/1940. Ákærða var ekki birtur sá dómur fyrr en 11. nóvember sl. og telst hann því ekki hafa rofið skilorð dómsins.

Við ákvörðun refsingar er litið til greiðrar játningar ákærða á rannsóknarstigi og hér fyrir dómi, sbr. 5. tl. 70. gr. almennra hegningarlaga. Á móti kemur að um nokkurt magn sterkra fíkniefna var að ræða. Þó svo að langt sé liðið frá því að ákærði hlaut síðast refsingu fyrir brot gegn lögum um ávana- og fíkniefni er ljóst að hann hefur ekki sagt skilið við fíkniefni heldur færst í aukana. Þegar litið er til sakarferils ákærða þykir refsing hæfilega ákveðin fangelsi í þrjá mánuði og kemur skilorðsbinding ekki til greina.

Með vísan til 6. mgr. 5. gr. laga nr. 65/1974, um ávana- og fíkniefni, og 2. mgr. 14. gr. reglugerðar nr. 233/2001, um ávana- og fíkniefni og önnur eftirlitsskyld efni, eru gerð upptæk til ríkissjóðs 26 stk. kannabisplöntum, 85,18 g af marijúana og 24,76 g af kókaíni.

Ákærði greiði málsvarnarþóknun skipaðs verjanda síns S-kk-ef S-kk-ef hdl., 95.000 krónur, málsvarnarþóknun I-kvk-ef L-kvk-ef B-kvk-ef hdl., tilnefnds verjanda á rannsóknarstigi, 84.940 krónur, og 86.815 krónur í annan sakarkostnað.

D ó m s o r ð :

Ákærði, H-kk-nf F-kk-nf O-kk-nf, sæti fangelsi í þrjá mánuði.

Ákærði sæti upptöku á 26 stk. af kannabisplöntum, 85,18 g af marijúana og 24,76 g af kókaíni.

Ákærði greiði málsvarnarþóknun skipaðs verjanda síns, S-kk-ef S-kk-ef hdl. 95.000 krónur, málsvarnarþóknun I-kvk-ef L-kvk-ef B-kvk-ef hdl., tilnefnds verjanda á rannsóknarstigi, 84.940 krónur, og 86.815 krónur í annan sakarkostnað.

S-kvk-nf H-kvk-nf (sign.)